Anne Hidalgo

Anne Hidalgo (født 19. juni 1959 i San Fernando, Cádiz, Spania) er en fransk politiker for det franske sosialistpartiet. Hun ble i 2014 valgt til ordfører i Paris.

Liv og virke
 Bakgrunn 
Hidalgo ble født i San Fernando ved Cádiz i Spania. Da hun var to år flyttet familien til Lyon i Frankrike.Anne Hidalgo  TF1, hentet 17. april 2013

Hidalgo er utdannet sosialarbeider og har blant annet arbeidet i det franske arbeidsdirektoratet Inspection du travail, Den internasjonale arbeidsorganisasjonen i Genève og i Compagnie Générale des Eaux.

Politisk engasjement
Hun ble med i det franske sosialistpartiet i 1994 og ble da nasjonal sekretær med ansvar for kultur. Fra 1997 til 2002 hadde hun forskjellige politiske rådgivningsposter i regjeringen til Lionel Jospin.

I 2001 ble hun valgt inn i byrådet i Paris og ble samtidig første viseborgermester under Bertrand Delanoë Hun ble gjenvalgt i 2008.

Hun annonserte at hun ønsket å bli sosialistpartiets kandidat i borgermestervalget i 2014. En meningsmåling i mars 2013 ga Anne Hidalgo 51% oppslutning i en eventuell kamp mot Nathalie Kosciusko-Morizet. Hidalgo har tidligere ledet meningsmålingene klart.Henry Samuel: Anne Hidalgo vows to sue Nathalie Kosciusko-Morizet in Paris mayor race (engelsk) The Daily Telegraph, 1. april 2013 Hun vant valget og ble ordfører 5. april 2014.

10. april 2013 saksøkte Hidalgo Nathalie Kosciusko-Morizet for injurier etter uttalelser Kosciusko-Morizet hadde kommet med om korrupsjon.Anne Hidalgo attaque Nathalie Kosciusko-Morizet en diffamation Le Monde, 10. april 2013

 Utmerkelser 
 Isabella den katolskes orden (2010)
 Ridder av Æreslegionen (2012)
Offiser av Den nasjonale fortjenstorden (2016)

 Referanser 

 Eksterne lenker 


Kategori:Parti socialiste-politikere (Frankrike)
Kategori:Sosialarbeidere
Kategori:Æreslegionen
Kategori:Isabella den katolskes orden
Kategori:Personer fra Cádiz
Kategori:Personer fra Lyon
Kategori:Fødsler i 1958